April | 2009 | mnr.muller
Posted on April 20, 2009 by mnr.muller	Standaard
Happy met Zuma
Posted on April 8, 2009 by mnr.muller	Standaard
Ek is happy met Zuma as president van ons land.
‘n President moet:
‘n handelaar van hoop wees,
‘n goeie kabinet aanstel, en
lekker kan gesels met buitelandse mense.
Nou, ek besef dat vir heelwat opgevoede middelklas-burgers is Zuma miskien nie die ideale rolmodel nie, maar vir die meeste Suid-Afrikaners is die rural boy wat met vuiste sy pad tot heelbo oopgeveg het, tóg ‘n teken van hoop.
Jy kan heelwat sê oor die integriteit van die ANC-leierskorps, maar wat politici betref, is hulle nie ‘n té slegte spul nie. En die opposisie sal die vrottes onder hulle laat klippe kou; dis gewis.
En, soos wat ons al telkemale gesien het, kan Zuma net so lekker kuier om ‘n tradisionele Zulu-braaivleisvuur as met Steve Hofmeyr of die manne van die VF+. En vir enigiemand wat dít kan regkry, is geselsies aanknoop met wêreldleiers mos kinderspeletjies.
Bowenal Zuma laat my lag. En hy kom met sy eie catchy theme song!
Filed under Aspris and tagged politiek, president, Suid-Afrika, Zuma |	7 Kommentaar